Elijah Wood

Elijah Jordan Wood (sündinud 28. jaanuaril 1981 Ameerika Ühendriikides Iowas Cedar Rapidsis) on ameerika filminäitleja. 

Kui Elijah oli väga väike, saatis ema ta konkursile "Annual International Modeling and Talent Association". Ta äratas oma suurte siniste silmadega tähelepanu ning sai üsna pea tööd näitlejana reklaamides ja tegi väikseid rolle televisioonis. Tema esimene filmiroll oli 1988. aastal Paula Abduli muuvis "Forever Your Girl", kus mängis palju lapsi.

1990 mängis ta psühholoogilises põnevikus "Child in the Night" mõrva pealt näinud poissi. Selle rolli eest nimetati ta noore näitleja auhinna kandidaadiks telefilmi kategoorias. Samal aastal mängis ta filmis "Avalon" ja nimetati selle rolli eest noore näitleja auhinna kandidaadiks kinofilmi kategoorias. Ta ei võitnud kumbagi.

1991 mängis Elijah filmis "Paradiis" poissi, kes annab elu mõtte tagasi abielupaarile, kes on kaotanud oma poja. Selle rolli eest nimetati ta noore näitleja auhinna kandidaadiks kinofilmi kategoorias, aga ei võitnud seda.

1992 mängis Elijah filmis "Lend unelmate maale", mis räägib laste ahistamisest kasuisa poolt, ja "Igavesti noor" (viimases koos Mel Gibsoniga). Neist esimese eest nimetati Elijah noore näitleja auhinna kandidaadiks kinofilmi kategoorias ja see auhind õnnestuski tal saada.

Filmis "The Good Son" (1993) näitles Elijah koos Macaulay Culkiniga. Film räägib hullust lapsest, kes tappis oma noorema venna ja on nüüd sihikule võtnud väikeõe. Selle rolli eest pälvis ta parima ulmefilmi auhinna Saturn noore näitleja kategoorias.

Film "North" (1994) koos Bruce Willisega, kus Wood mängis peaosa, nimetati seevastu halvima filmi auhinna Kuldse Vaarika kandidaadiks 8 kategoorias (Woodi küll mitte) ja seda on korduvalt nimetatud kõigi aegade halvimaks filmiks. Kuid teisalt nimetati Elijah selle rolli eest noore näitleja auhinna kandidaadiks kinofilmi kategoorias ja Saturni kandidaadiks noore näitleja kategoorias. Ta ei võitnud kumbagi.

1996 astus Elijah üles filmis "Flipper", kus ujus koos delfiinidega. Samal aastal mängis ta politseisarjas "Homicide: Life on the Street" ühes episoodis ja nimetati selle eest noore näitleja auhinna kandidaadiks draamaseriaali külalisnäitleja kategoorias, aga ta ei võitnud seda.

1997 mängis Elijah filmis "The Ice Storm", mis räägib kahest düsfunktsionaalsest perekonnast. Ta nimetati selle eest noore näitleja auhinna kandidaadiks kõrvalosatäitja kategoorias, aga ei võitnud seda.

Kõige enam tuntakse teda kui Frodot "Sõrmuste Isanda" triloogiast. Selle esimene osa "Sõrmuste isand: Sõrmuse vennaskond" valmis 2001, teine osa "Sõrmuste isand: Kaks kantsi" 2002 ja kolmas osa "Sõrmuste isand: Kuninga tagasitulek" 2003. Keskmise osaga kandideeris ta Saturnile noore näitleja kategoorias, aga ei võitnud, ja viimase osaga näitleja kategoorias ja võitis. Kõigi kolme osaga kandideeris ta Teismeliste valiku auhinnale seiklusfilminäitleja kategoorias, aga ta ei võitnud neist ühtki.

2005 mängis Wood filmis "Sin City" inimsööjast sarimõrvarit. Selle rolli eest nimetati ta teismeliste valiku auhinna kandidaadiks pahalase kategoorias, aga ei võitnud seda.

Filmid

Televisioon

Muusikavideod
Paula Abdul – "Forever Your Girl" (1989)
The Cranberries – "Ridiculous Thoughts" (1995)
The Apples in Stereo – "Energy" (režissöörina) (2006)
Greg Laswell – "How The Day Sounds" (2008)
The Lonely Island – "On The Ground" (2009)

Isiklikku
Ta vanemad on Warren ja Debbie Wood. Tal on vanem vend Zack ja noorem õde Hannah. Elijah'l on koerad Rascal ja Levonne.

Välislingid 
 Elijah Wood: Meie ajastu esineja
 Elijah räägib Simian Recordsist

Ameerika Ühendriikide filminäitlejad
Sündinud 1981